شەفەق نیوز/ لە ئاواییگ سنووری لە ناحیەی شوان لە پارێزگای کەرکوک،  باڵندەی داڵ پەلامار رێن پەسەیل شوانیگ داگە، و ٣٠ وەرکی لەناو بردگە.
شەفیق ئەحمەد خاوەن ئەو رێنەسە ک وت: لەوەر پەلامار داڵ ٣٠ وەرک لە رێن پەسەیلی مردارەو بۊێە، و ١٤ی تریش زەخمدارە، و ئەوانەیش دیرن مردارەو بوون،  و شۆن دەنۊک داڵەگە وەسەریان دیارە.
و باس ئەوەیش کرد ک جارانی بۊیە ک پەس کەفێدە وەر پەلامار گەلە گورگ، وەلی یە یەکەم جارە بکەفێدە وەر پەلامار داڵ.
